Príslušníci Hasičského a záchranného zboru uskutočnili v priebehu mesiaca december 2018 v Trenčianskom kraji celkom 226 výjazdov. Informoval o tom i24.sk Marián Petrík z KR HaZZ v Trenčíne.
Podľa slov hovorcu bolo z tohto počtu najviac výjazdov k požiarom (76). Nasledovalo 66 zásahov pri dopravných nehodách, 43 výjazdov k technickým zásahom a 9 ekologických zásahov.
Okrem toho hasiči v priebehu uplynulého mesiaca vykonali 27 požiarno-previerkových cvičení a 5 výjazdov k udalostiam, pri ktorých napokon zasahovať nemuseli.echo adrotate_group(2);
"Priame škody v dôsledku udalostí za mesiac december boli vyčíslené na 298.000 EUR.
Uchránené hodnoty v dôsledku zásahovej činnosti príslušníkov Hasičského a záchranného
zboru v Trenčianskom kraji predstavovali v sledovanom období hodnotu viac ako 1.200.000
EUR," uviedol Petrík.
Zdroj: KR HaZZ Trenčín | Ilustračná foto: FB PHaZZ